د افغانی سرې میاشتې ګرځنده روغتیایی ټیم تېره اونۍ په بټی کوت کې سلګونو هېوادوالو ته خدمات وړاندې کړی دی. د ننګرهار ولایت په بټی کوټ ولسوالۍ کې د افغانی سرې میاشتې ګرځنده روغتیایی ټیم په تېره یوه اونۍ کې ۵۲۳ تنه او پی ډی ناروغان، چې ۱۴۳ یې له پنځو کلونو کم عمره ماشومان او نور یې لویان دی، معاینه او وړیا درمل یې ور کړی دی. په همدې توګه ۱۲۲۰ کوچنی ماشومان د بېلابېلو ناروغیو پړ وړاندې واکسین شوی او ۱۶۴ مېرمنو ته د ټی ډی واکسین شوی دی. د پورته یادو شویو خدماتو سربېره د ننګرهار د بټی کوټ ولسوالۍ په کلا سر، کلاوال، شهید بانډه، منګلیان، کوچیان او نواکل کلیو کې ۲۵۵ ښځینه او نرینه وو کسانو ته د یو شمېر ساری او ِغیر ساری ناروغیو اړوند عامه پوهاوی ور کړل شوی. د یادولو وړ ده، چې افغانی سره میاشت اوس مهال په ټول هېواد کې ۹۷ ګرځنده روغتیایی ټیمونه لری، چې زیاتره په هغو سیمو کې فعالیت کوی، چې هغوی روغتیایی کلینیکونو ته لاسرسی نه لری.